Read in English . Raġel ta' 35 sena minn tas-Sliema ngħata l-ħelsien mill-arrest wara li wieġeb mhux ħati għall-akkużi miġjuba kontrih. Allegatament f'każ ieħor ir-raġel qiegħed jiġi akkużat li ħaraq l-ark storiku tal-Furjana madwar sentejn ilu. Filmat: "Att krudili"; Nirien jaħkmu l-Ark ta' San Publiju fil-Furjana Fil-Qorti llum,ir-raġel ġie akkużat li b'pussess ta' droga kokaina u traffikar tad-droga kif ukoll li kiser il-kundizzjonijiet tal-bail. Fil-Qorti ħareġ li r-raġel flimkien mat-tfajla tiegħu kienu se jaqsmu lejn Għawdex bil-vapur għall-ħabta tas-6pm, meta ġie mwaqqaf mill-Pulizija fit-Terminal taċ-Ċirkewwa. Wara li tfittxija li saret mill-Pulizija, nstab pakkett suspettuż li kien fih 30 gramma kokaina. L-avukati tal-akkużat talbu l-ħelsien mill-arrest, min-naħa tagħha l-prosekuzzjoni oġġezzjonat għat-talba tal-ħelsien mill-arrest. L-avukati Franco Debono u Amaedus Cachia argumentaw lir-raġel huwa preżunt innoċenti kif ukoll minħabba li l-unika xhud hija t-tfajla tal-akkużat li ċaħdet li kienet taf bid-droga fil-karozza tal-akkużat. Wara li semgħet l-akkużi kollha, l-Maġistrat Donatella Frendo Dimech, laqgħet it-talba għall-ħelsien mill-arrest, b'garanzija personali ta' €5,000 u depożitu ta' €5,000. .td_uid_3_600e8590c43ae_rand.td-a-rec-img{text-align:left}.td_uid_3_600e8590c43ae_rand.td-a-rec-img img{margin:0 auto 0 0}